**KÚPNA ZMLUVA č. 02/2024D**

uzatvorená podľa § 409 a násl. zákona č. 513/1991 Zb. (Obchodný zákonník) v znení neskorších predpisov

**Článok I**

**Zmluvné strany**

|  |  |
| --- | --- |
| **Názov/obchodné meno:** | **Mestské kultúrne stredisko Levice** |
| **Sídlo:** | A. Sládkoviča 2, 934 01 Levice |
| **Štatutárny orgán** | Mgr. Mária Mészárošová - riaditeľka |
| **Tel.:** | +421 905 687 658 |
| **IČO:** | 00060526 |
| **DIČ:** | 2020401350 |
| **IČ DPH:** | SK2020401350 |
| **E-mail:** | riaditelka@mskslevice.sk |

**(ďalej len „Kupujúci“)**

|  |  |
| --- | --- |
| **Názov/obchodné meno:** |  |
| **Sídlo:** |  |
| **Štatutárny orgán** |  |
| **Tel.:** |  |
| **IČO:** |  |
| **DIČ:** |  |
| **DIČ DPH:** |  |
| **E-mail:** |  |
| **Bankové spojenie:** |  |
| **IBAN:** |  |

**(ďalej len „Predávajúci“)**

**Článok II**

**Predmet zmluvy**

**2.1** Predmetom tejto zmluvy je záväzok predávajúceho dodať kupujúcemu tovar špecifikovaný v prílohe č. 1 zmluvy, pričom predávajúci je povinný dodržať požiadavky a podmienky stanovené kupujúcim v súťažných podkladoch a ostatných súvisiacich dokumentoch k predmetu zákazky „Obnova národnej kultúrnej pamiatky - židovská škola Levice – Náklady na nové vybavenie pre kurzy a semináre“, previesť nakupujúceho vlastnícke právo k dodanému tovaru a záväzok kupujúceho prevziať tovar a zaplatiť predávajúcemu dohodnutú kúpnu cenu podľa ponuky predávajúceho v rámci postupu verejného obstarávania.

Predávajúci sa zaväzuje dodať predmet zmluvy za podmienok uvedených v tejto zmluve.

**2.2** Predávajúci je úspešným uchádzačom v rámci zadávania zákazky s nízkou hodnotou podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom **„Obnova národnej kultúrnej pamiatky - židovská škola Levice – Náklady na nové vybavenie pre kurzy a semináre“.**

**2.3** Špecifikácia predmetu zmluvy podľa množstva a druhu je uvedené v prílohe č. 1 tejto zmluvy (vyplnená príloha č. 1 výzvy na predkladanie ponúk).

**2.4.** Táto zmluva sa uzatvára v rámci projektu s názvom Obnova národnej kultúrnej pamiatky – židovská škola Levice, kód projektu: CLT01030, spolufinancovaný z Programovej oblasti: Podnikanie v oblasti kultúry, kultúrne dedičstvo a kultúrna spolupráca v rámci EEA Grants.

**Článok III**

**Miesto dodania**

**3.1** Miesto dodania: sídlo verejného obstarávateľa A. Sládkoviča 2, 934 01 Levice.

**Článok IV**

**Kúpna cena**

**4.1** Kúpna cena je stanovená dohodou zmluvných strán v súlade so zákonomč.18/1996Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, podľa ponuky predávajúceho.

**4.2** Kúpna cena zahŕňa všetky náklady predávajúceho spojené s dodaním predmetu zmluvy a prevodom vlastníckeho práva, vrátane nákladov na balenie, dopravu a pod.

* 1. Kúpna cena je maximálna a konečná.

**4.4** Kúpna cena za predmet zákazky je:

**Cena spolu**

**Základ ceny pre DPH EUR**

**DPH 20% EUR**

**Celková cena spolu s DPH EUR**

**Slovom: EUR**

**Článok V**

**Termín dodania predmetu zmluvy**

**5.1** Predávajúci sa zaväzuje dodať tovar špecifikovaný v predmete tejto zmluvy v lehote do 15.4.2024.

**Článok VI**

**Platobné podmienky**

**6.1** Predmet zákazky bude financovaný v rámci projektu: Obnova národnej kultúrnej pamiatky – židovská škola Levice, kód projektu: CLT01030, spolufinancovaný z Programovej oblasti: Podnikanie v oblasti kultúry, kultúrne dedičstvo a kultúrna spolupráca v rámci EEA Grants.

**6.2** Kupujúci neposkytne preddavok na plnenie ani zálohové platby.

**6.3** Splatnosť faktúry je do 40 dní od doručenia kupujúcemu. Predávajúci je oprávnený vystaviť faktúru až po dodávke predmetu zmluvy za každý logický celok uvedené v článku IV.

**6.4** Faktúra vystavená predávajúcim musí obsahovať všetky náležitosti daňového dokladu v súlade s platnou právnou úpravou SR. V prípade, že daňový doklad nebude obsahovať tieto náležitosti, kupujúci má právo vrátiť ho na prepracovanie. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím daňového dokladu.

**6.5** Prílohou faktúry vystavenej predávajúcim musí byť dodací list a preberací protokol.

**Článok VII**

**Podmienky dodania a nadobudnutia vlastníckeho práva**

**7.1** Predávajúci je povinný dodať predmet zmluvy v množstve, kvalite a vyhotovení podľa podmienok uvedených v tejto zmluve. Tovar dodávaný predávajúcim je certifikovaný, schválený na dovoz a predaj v Slovenskej republike resp. v rámci Európskej únie, vyhovuje platným všeobecným normám, STN a všeobecne záväzným normám. Zároveň musí spĺňať požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy určené všeobecne záväznými právnymi predpismi a technickými normami. V prípade, že sa tak nestane, má predmet zmluvy vady.

**7.2** Predávajúci je povinný predmet zmluvy zabaliť a vybaviť na prepravu tak, aby bola dostatočne zabezpečená jeho ochrana a uchovanie.

**7.3** Predávajúci odovzdá predmet zákazky protokolárne poverenému zástupcovi kupujúceho v mieste dodania prostredníctvom odovzdávacieho/preberacieho protokolu. Odovzdávací/preberací protokol musí okrem iného obsahovať špecifikáciu predmetu zákazky, dátum dodania, výrobné označenie tovaru, mená a podpisy poverených zástupcov oboch zmluvných strán, záznam z prvej vonkajšej obhliadky predmetu zmluvy, súpis zjavných vád zistených na predmete zmluvy pri vonkajšej obhliadke. Odovzdávajúci/preberací protokol bude podkladom pre vyhotovenie faktúry.

**7.4** Predávajúci je povinný odovzdať spolu s predmetom zmluvy doklady, ktoré sa naň vzťahujú, a sú potrebné na užívanie a výkon vlastníckeho práva, a to: dodací list, záručný list a iné relevantné dokumenty.

**7.5** Vlastnícke právo k predmetu zmluvy prechádza na kupujúceho dňom riadneho splnenia záväzku, t.j. po protokolárnom odovzdaní a prebratí predmetu zmluvy.

**Článok VIII**

**Záručná doba, zodpovednosť za vady**

**8.1** Predávajúci je povinný dodať tovar, ktorý ku dňu prevzatia bude v jeho výlučnom vlastníctve a nebude zaťažený žiadnymi právami tretích osôb.

**8.2** Záručná doba na predmet zmluvy je stanovená na 24 mesiacov a začne plynúť odo dňa jeho prevzatia podľa odovzdávacieho/preberacieho protokolu. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci. Zárukou preberá predávajúci zodpovednosť najmä za to, že predmet zmluvy bude po dojednanú dobu spôsobilý na užívanie na dojednaný účel a bude bez vád. Predávajúci bude na vlastné náklady zabezpečovať záručný servis predmetu zmluvy.

**8.3** Ak predávajúci poruší povinnosti stanovené v ustanovení § 420 Obchodného zákonníka, predmet zmluvy má vady. Za vady tovaru sa považuje aj dodanie iného tovaru ako určuje zmluva, a vady v dokladoch potrebných na užívanie tovaru.

**8.4** Predávajúci zodpovedá za vadu, ktorú má predmet zmluvy (tovar) v okamihu, keď prechádza nebezpečenstvo škody na predmete zmluvy (tovare) na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť predmetu zmluvy (tovaru) tým nie sú dotknuté. Predávajúci nezodpovedá za vady predmetu zmluvy spôsobené neodbornou manipuláciou v rozpore s návodom na obsluhu, prípadne násilným zásahom do predmetu zmluvy.

**8.5** Predávajúci je povinný počas záručnej doby bezplatne odstrániť vady predmetu zmluvy. S odstránením vady začne predávajúci bezodkladne, avšak najneskôr do 72 hodín, od nahlásenia vady. Nahlásenie vady kupujúcim musí byť písomné, a to poštou alebo e- mailom na adresu predávajúceho. Kupujúci musí nahlásenie vady urobiť bez zbytočného odkladu po ich zistení. Odstránením vady sa rozumie oprava vadného tovaru, aby bol v prevádzkyschopnom stave v takom rozsahu a kvalite ako pred vznikom vady.

**8.6** Predávajúci odstráni vadu predmetu zmluvy, ak je odstrániteľná. V prípade, ak je vada neodstrániteľná dodá náhradný tovar za vadný tovar. Dodanie náhradného tovaru musí predávajúci zabezpečiť v lehote piatich pracovných dní po identifikácii vady ako neodstrániteľnej, v opačnom prípade má kupujúci nárok na zmluvnú pokutu vo výške 10,- EUR za každý deň omeškania s dodávkou náhradného tovaru. Tým nie je dotknutý nárok kupujúceho na náhradu škody.

**Článok IX**

**Zmluvné pokuty a sankcie**

**9.1** Zmluvná pokuta je stanovená vo výške 0,05 % z ceny predmetu zákazky za každý deň omeškania, v prípade nedodržania zmluvne určenej lehoty dodania predmetu zákazky.

**9.2** Zmluvná pokuta je stanovená vo výške 0,05 % z dlžnej čiastky, ak bude kupujúci v omeškaní s platením faktúry o viac ako 30 dní nad rámec dohodnutej lehoty splatnosti.

**Článok X**

**Ukončenie zmluvy**

**10.1** Zmluvné strany majú právo ukončiť zmluvu:

a) odstúpením od zmluvy na základe dôvodov uvedených v čl. XI. Tejto zmluvy,

b) výpoveďou z dôvodov uvedených v čl. X., bode10.3,

c) dohodou zmluvných strán.

**10.2** Výpoveď musí byť písomná a preukázateľne doručená druhej zmluvnej strane. Výpovedná lehota je mesačná, pričom začína plynúť prvým dňom nasledujúceho mesiaca po doručení výpovede druhej zmluvnej strane.

**10.3** Dôvody, pre ktoré je možné ukončiť zmluvu výpoveďou:

a) neodstránenie vád tovaru predávajúcim na ktoré bol písomne upozornený,

b) bezdôvodne neprevzatie predmetu zákazky kupujúcim / neprevzatie tovaru v dohodnutom termíne kupujúcim,

c) omeškanie kupujúceho s úhradou riadne vystavenej faktúry o viac ako 30 dní po lehote splatnosti,

d) neodovzdanie tovaru v dohodnutom termíne predávajúcim.

**Článok XI**

**Odstúpenie od zmluvy**

**11.1** Zmluvné strany môžu odstúpiť od zmluvy z dôvodov na odstúpenie uvedených pre danú zmluvnú stranu v tejto zmluve a z dôvodov podľa § 344 a násl. zákona č. 513/1991 Zb.v znení neskorších predpisov (Obchodného zákonníka).

**11.2** Odstúpenie od zmluvy musí odstupujúca zmluvná strana písomne oznámiť druhej zmluvnej strane.

**11.3** Kupujúci je oprávnený odstúpiť od zmluvy z dôvodov uvedených v ustanovení § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**11.4** Kupujúci ako aj predávajúci sú oprávnení odstúpiť od zmluvy pre podstatné porušenie zmluvy. Za podstatné porušenie zmluvy sa považujú tieto skutočnosti:

a) dodávka tovaru predávajúcim v rozpore s dohodnutými podmienkami tejto zmluvy,

b) dodávka tovaru, ktorý nespĺňa požiadavky kupujúceho špecifikované v prílohe č. 1 tejto zmluvy,

c) omeškanie predávajúceho s dodávkou predmetu zákazky o viac ako 30 dní.

**Článok XII**

**Náhrada škody, právne vzťahy a dôsledky neplnenia zmluvy, vyššia moc**

**12.1** Každá zo zmluvných strán má nárok na náhradu škody vzniknutej v dôsledku porušenia záväzku druhou zmluvnou stranou, a to v zmysle § 469 a nasl. ustanovení Obchodného zákonníka. Jej výška bude vzájomne prerokovaná.

**12.2** V prípade výskytu vyššej moci (živelné pohromy, zemetrasenie, vojna, mimoriadna situácia) nie je nedodanie predmetu zmluvy sankcionované a po dobu trvania vyššej moci neplynie lehota pre dobu dodania.

**Článok XIII**

**Riešenie sporov, spoločné a záverečné ustanovenia**

**13.1** Práva a povinnosti zmluvných strán vyplývajúcich z tejto zmluvy sa riadia ustanoveniami tejto zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

**13.2** Všetky spory vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním. V prípade, ak k tejto dohode nedôjde, bude spor predložený k rozhodnutiu príslušného všeobecného súdu podľa sídla žalovaného, v zmysle príslušných ustanovení Civilného sporového poriadku.

**13.3** Zmluvu môžu zmluvné strany meniť len písomnými obojstranne odsúhlasenými a podpísanými dodatkami.

**13.4** Zmluvné strany, zhodne každá vyhlasuje, že je plne spôsobilá a oprávnená na tento právny úkon, že nikoho neuviedla do omylu a ustanovenia tejto zmluvy obsahujú ich slobodnú, vážnu, určitú a zrozumiteľnú vôľu, prejavenú bez tiesne alebo nápadne nevýhodných podmienok. Zmluva je právoplatná podpisom oboch zmluvných strán. Zmluvné strany zhodne vyhlasujú, že si túto zmluvu pozorne prečítali, jej obsahu porozumeli a na znak ich súhlasu so všetkými jej ustanoveniami ju podpisujú.

**13.5** Predávajúci sa zaväzuje strpieť výkon kontroly / auditu súvisiaceho s dodávaným tovarom kedykoľvek počas platnosti a účinnosti zmluvy, a to oprávnenými osobami a poskytnúť všetku potrebnú súčinnosť. Predávajúci sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

**13.6** Zmluvné strany sú si vedomé skutočnosti, že zmluva, ako aj všetky jej prípadné dodatky, môžu byť zverejnené na webovom sídle správcu programu prostredníctvom ktorého je Projekt financovaný.

**13.7** Zmluva nadobúda platnosť dňom podpisu obidvoch zmluvných strán. Zmluva nadobudne účinnosť po splnení a akceptácií odkladacej podmienky, ktorá spočíva v tom, že dôjde k schváleniu postupov v rámci administratívnej kontroly verejného obstarávania na základe schválenej žiadosti Objednávateľa o poskytnutie grantu a po zverejnení v CRZ.

**13.8** Neoddeliteľnou súčasťou zmluvy je Príloha č. 1 – Návrh na plnenie kritérií predmetu Kúpnej zmluvy.

**13.9** Táto zmluva sa vyhotovuje v štyroch rovnopisoch, z ktorých tri vyhotovenia obdrží kupujúci a jeden predávajúci.

V Leviciach, dňa ................................... V xxxx, dňa .............................

........................................................... ..........................................................................

Mgr. Mária Mészárošová meno priezvisko

riaditeľka funkcia